Informația a fost confirmată de purtătorul de cuvînt al Guvernului, Daniel Vodă.
Potrivit acestuia, scopul principal al vizitei este de a susține aspirațiile de integrare europeană, dar și de a sprijini eforturile de reziliență energetică a Republicii Moldova.„Oficialii americani de fiecare dată au susținut procesele democratice din țara noastră, agenda de reforme și această vizită vine să reconfirme, încă o dată, caracterul strategic al dialogului bilateral moldo-american și pe această filieră”, a declarat purtătorul de cuvînt al Guvernului, Daniel Vodă, notează Noi.md cu referire la Radio Moldova.
Precizăm că aceasta va fi a doua vizită a șefului diplomației americane la Chișinău, după cea din martie 2022.